ফ্রাঙ্ক মিচেল
ফ্রাঙ্ক মিচেল (ইংরেজি: Frank Mitchell; জন্ম: ১৩ আগস্ট, ১৮৭২ - মৃত্যু: ১১ অক্টোবর, ১৯৩৫) ইয়র্কশায়ারের মার্কেট উইটন এলাকায় জন্মগ্রহণকারী বিখ্যাত আন্তর্জাতিক ক্রিকেট তারকা ও রাগবি ইউনিয়ন খেলোয়াড় ছিলেন। ইংল্যান্ড ও দক্ষিণ আফ্রিকা - উভয় দলের পক্ষেই টেস্ট ক্রিকেটে অংশগ্রহণ করেছেন তিনি। তন্মধ্যে, দক্ষিণ আফ্রিকা দলকে টেস্টে নেতৃত্ব দিয়েছেন। এছাড়াও, কেমব্রিজ বিশ্ববিদ্যালয়, ইয়র্কশায়ার, এমসিসি, লন্ডন কাউন্টি ও ট্রান্সভালের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করতেন। ক্রিকেটের পাশাপাশি রাগবি ইউনিয়নের খেলোয়াড় ছিলেন তিনি।